યેચુરીને ગંધ તો આવી જ ગઈ હતી કે કરાત જૂથ તેમનું પદ છોડાવવા ઇચ્છે છે, પરંતુ તેમનો વાંધો તેમના સ્થાને પ્રકાશ કરાતનાં પત્ની વૃંદા કરાતને મહામંત્રી બનાવવા સામે છે. યેચુરીએ સ્પષ્ટ કર્યું છે કે તેઓ કમસેકમ વૃંદા કરાત માટે તો ખુરશી ખાલી નહીં જ કરે. પક્ષે તેના બદલે અન્ય કોઈ તટસ્થ વ્યક્તિને પસંદ કરવી જોઈએ. મતલબ સાફ છે. પશ્ચિમ બંગાળના પરાજયના બહાને પક્ષમાં વર્ચસ્વ સ્થાપિત કરવાનો જંગ સીપીએમમાં પરાકાષ્ઠા તરફ જઈ રહ્યો છે.